ປະ​ຊາ​ຊົນ ​ລາວ ໃນ​ສະ​ຫະ​ລັດ ມີ​ຄວາມ​ກະ​ຕື​ລື​ລົ້ນ​ຢາກ​ສັກ​ຢາ​ວັກ​ຊີນ COVID ບູ​ສ​ເຕີ ເຂັມ​ທີ​ສອງ ໃນ​ຂະ​ນະ​ທີ່​ສາຍ​ພັນ​ໃໝ່​ກຳ​ລັງ​ລະ​ບາດ
ຂໍ້​ມູນ​ເບື້ອງ​ຕົ້ນ​ຈາກ​ສູນ​ກາງ​ຄວບ​ຄຸມ ແລະ ປ້ອງ​ກັນ​ໂຣກ​ສະ​ຫະ​ລັດ ໄດ້​ກ່າວ​ວ່າ ​ຜູ້​ໃຫຍ່​ທີ່​ມີ​ອາ​ຍຸ​ຕ່ຳ​ກວ່າ 50 ປີ​ມີ​ອັດ​ຕາ​ຕິດ​ເຊື້ອ​ໄວ​ຣັ​ສ​ໂຄ​ວິດ​-19 ສູງກວ່າ​ກຸ່ມ​ອາ​ຍຸ​ອື່ນໆ ເມື່ອ​ທ້າຍ​ເດືອນ​ມິ​ຖຸ​ນາ​ທີ່​ຜ່ານ​ມາ.  
ບັນດາເຈົ້າໜ້າທີ່ສາທາລະນະສຸກໄດ້ຮຽກຮ້ອງໃຫ້ປະຊາຊົນ ອາເມຣິກັນ ທີ່ມີອາຍຸ 50 ປີຂຶ້ນໄປສັກຢາບູສເຕີ ຫຼື ເຂັມເພີ່ມເພື່ອກັນ ໂຄວິດ-19, ໃນຂະນະທີ່ໄວຣັສສາຍພັນໂອໄມຄຣອນ BA 5 ກຳລັງເຮັດໃຫ້ຄົນຕິດເຊື້ອຢ່າງຫຼວງຫຼາຍ ແລະ ວ່ອງໄວ ແມ່ຍິງລາວທີ່ອາໄສຢູ່ລັດຄາໂຣໄລນາໃຕ້ຜູ້ທີ່ມີແຜນຈະໄປສັກຢາບູສເຕີໃນໄວໆນີ້ໄດ້ກ່າວຕໍ່ວີໂອເອລາວວ່າ, “ເອື້ອຍຈະໄປສັກຢາບູສເຕີໄວໆນີ້ແຫຼະ ເພາະວ່າຢ້ານຕິດໂຄວິດແຮງ ໝູ່ຂອງເອື້ອຍຫຼາຍຄອບຄົວກະພາກັນຕິດ ໄດ້ຍິນເຂົາປະກາດໃນຂ່າວວ່າ ຊິມີວັກຊີນກັນໂອໄມຄຣອນໂດຍສະເພາະອອກມາໃນລະດູໃບໄມ່ຫຼົ່ນນີ້ ແຕ່ເອື້ອຍບໍ່ຢາກຖ້າຮອດພຸ້ນ ຊິໄປສັກໂຕທີ່ເພິ່ນມີນີ້ກ່ອນ ບາດແລ້ວຈຶ່ງວ່າກັນໃໝ່ ເອື້ອຍຄິດວ່າມັນຄົງຊິບໍ່ຕ່າງຫຍັງຫຼາຍ, ຄັນຊິວ່າລະກະປ້ອງກັນໂຕໄວ້ກ່ອນເນາະ ” ຂໍ້ມູນເບື້ອງຕົ້ນຈາກສູນກາງຄວບຄຸມ ແລະ ປ້ອງກັນໂຣກສະຫະລັດ ໄດ້ກ່າວວ່າ ຜູ້ໃຫຍ່ທີ່ມີອາຍຸຕ່ຳກວ່າ 50 ປີມີອັດຕາຕິດເຊື້ອໄວຣັສໂຄວິດ-19 ສູງກວ່າກຸ່ມອາຍຸອື່ນໆ ເມື່ອທ້າຍເດືອນມິຖຸນາທີ່ຜ່ານມາ ບັນດາເຈົ້າໜ້າທີ່ກ່າວວ່າ ການປ້ອງກັນໂຄວິດ-19 ທີ່ດີກວ່າໝູ່ແມ່ນໃສ່ໜ້າກາກທີ່ມີຄຸນນະພາບສູງ ແລະ ຢູ່ໃນບ່ອນທີ່ມີອາກາດໂລ່ງ ຢາວັກຊີນ ແລະ ເຂັມບູສເຕີຕ່າງໆຈະ ໃຫ້ການປ້ອງກັນທີ່ແຂງແກ່ນຕໍ່ການຕິດເຊື້ອ ທີ່ຈະເຮັດໃຫ້ເຂົ້າໂຮງໝໍ ຫຼື ຫ້ອງມໍລະສຸມ ເຂັມບູສເຕີນຶ່ງຈະມີປະສິດທິພາບຕໍ່ຜູ້ໃຫຍ່ອາຍຸ 18 ຫາ 64 ປີເຖິງ 84 ເປີເຊັນ ແລະ ຈະຕົກລົງມາປະມານ 53 6 ເປີເຊັນຫຼັງຈາກ 4 ເດືອນ ອີງຕາມຂໍ້ມູນຂອງ ຣາຊະອານາຈັກອັງກິດ